Најважнији циљеви совјетске иностране политике су били одржавање и повећање националне безбедности и одржање превласти над Источном Европом. Совјетски Савез је одржао своју доминацију у Варшавском пакту тако што је угушио Мађарску револуцију 1956, Прашко пролеће у Чехословачкој 1968, и подржао гушење Покрета солидарности у Пољској почетком осамдесетих година. Совјетски Савез се супротстављао Сједињеним Америчким Државама у бројним заступничким ратовима широм света, међу којима су највећи били Корејски и Вијетнамски рат.